Κωνσταντίνος Γεροκωστόπουλος

Ο Κωνσταντίνος Γεροκωστόπουλος, (Ήπειρος 1865 - Αθήνα 26 Νοεμβρίου 1921), ήταν Έλληνας έμπορος και πολιτικός.

Βιογραφία
Ασχολούνταν με το εμπόριο κι έμενε στην Πάτρα όπου είχε έρθει η οικογενειά του από την Ήπειρο. Ήταν ανηψιός του πολιτικού Αχιλλέα Γεροκωστόπουλου όπου είχε δώσει το όνομα του στον γιο του Αχιλλέα επίσης πολιτικό. Εκλέχτηκε βουλευτής Πατρών με το κόμμα του Δ. Ράλλη στις εκλογές του 1902, ήταν παντρεμένος με την Μαρία Ρούφου. Ήταν υπουργός επί των Εκκλησιαστικών και της Δημοσίας Εκπαιδεύσεως στην Κυβέρνηση Δημητρίου Ράλλη 1909. Επίσης ήταν πληρεξούσιος στην εθνοσυνέλευση του 1920.

Πέθανε την Παρασκευή 26 Νοεμβρίου 1921 στην κλινική Μ. Γερουλάνου της Αθήνας όπου νοσηλευόταν επί πενταήμερου. Έπασχε από καρκίνο του ήπατος και σύμφωνα με την διάγνωση των ιατρών της κλινικής έπρεπε να κάνει άμεσα εγχείρηση πάνω στην οποία πέθανε. Η νεκρώσιμος ακολουθία και ταφή του έγινε στην Πάτρα.

Παραπομπές 

Βουλευτές Πατρών
Έλληνες υπουργοί Εκκλησιαστικών και Δημοσίας Εκπαιδεύσεως